CELEX: 62008CN0003
Language: et
Date: 2008-01-08 00:00:00
Title: Kohtuasi C-3/08: Eelotsusetaotlus, mille esitas Tribunal du travail de Nivelles (Belgia) 8. jaanuaril 2008 — Ketty Leyman versus Institut national d'assurance maladie-invalidité (I.N.A.M.I)

29.3.2008   
            
            
               ET
            
            
               Euroopa Liidu Teataja
            
            
               C 79/15
            
         Eelotsusetaotlus, mille esitas Tribunal du travail de Nivelles (Belgia) 8. jaanuaril 2008 — Ketty Leyman versus Institut national d'assurance maladie-invalidité (I.N.A.M.I)
   (Kohtuasi C-3/08)
   (2008/C 79/27)
   Kohtumenetluse keel: prantsuse
   Eelotsusetaotluse esitanud kohus
   Tribunal du travail de Nivelles
   Põhikohtuasja pooled
   
      Hageja: Ketty Leyman
   
      Kostja: Institut national d'assurance maladie-invalidité (I.N.A.M.I)
   Eelotsuse küsimused
   
               1.
            
            
               Kas määruse (EMÜ) nr 1408/71 (1) artikli 40 lõike 3 punkt b ning ravikindlustust ja hüvitisi käsitlevate 14. juuli 1994. aasta koordineeritud seaduste artikkel 93 on vastuolus EÜ asutamislepingu artikliga 18, kuna töötaja puhul, kes elab ja töötab A-tüüpi riigis (antud juhul Belgias) ning asub seejärel elama B-tüüpi riiki (antud juhul Luksemburgi Suurhertsogiriiki), ei luba need sätted maksta talle esimesel töövõimetuse aastal hüvitist, milles oleks arvesse võetud A-tüüpi riigis (Belgias) töötamise ja kindlustusmaksete tasumise aega?
            
         
               2.
            
            
               Kas määruse (EMÜ) nr 1408/71 artikli 40 lõike 3 punkt b ning ravikindlustust ja hüvitisi käsitlevate 14. juuli 1994. aasta koordineeritud seaduste artikkel 93 on vastuolus EÜ asutamislepingu artikliga 18, kuna töötaja puhul, kes elab ja töötab A-tüüpi riigis (antud juhul Belgias) ning asub seejärel elama B-tüüpi riiki (antud juhul Luksemburgi Suurhertsogiriiki), põhjustavad need sätted liikumisvabadust kasutava töötaja diskrimineerimist seeläbi, et ei luba talle maksta esimesel töövõimetuse aastal hüvitist, milles oleks arvesse võetud A-tüüpi riigis (Belgias) töötamise ja kindlustusmaksete tasumise aega?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (EÜT L 149, lk 2; ELT eriväljaanne 05/03, lk 6), muudetud redaktsioonis.